Безыменны альбом Rammstein

Безыменны (таксама **Rammstein**, ці **№&nbsp;7**)&nbsp; сёмы студыйны альбом нямецкага мэтал-гурта «Rammstein» быў выдадзены 17 траўня 2019 году. Гэта першы за 10 гадоў альбом калектыва, афіцыйна анансаваны 28 сакавіка 2019 году. Канцэртны тур у падтрымку альбома пачаўся 27 траўня 2019 году.

Мовы песьняў&nbsp;— нямецкая, ангельская, маскоўская, лацінская, француская, гішпанская. Музыка й словы да песьняў&nbsp;— Тыль Ліндэман, Рыхард Круспэ, Паўль Ляндэрс, Олівэр Рыдэль, Крыстоф Шнайдэр, Крысьціян Лёрэнц.

## Гісторыя
Папярэдні альбом гурта&nbsp;— «Liebe ist für alle da»&nbsp;— выйшаў у 2009 годзе. Пасьля гэтага гурт адправіўся ў сусьветнае турнэ ў падтрымку альбома. Пасьля невялікага перапынку ў 2011 годзе група адразу ж адправілася ў наступны тур&nbsp;— «*[[Made in Germany]]*», які падоўжыўся да 2013 году.

Наступныя 2 гады ад гурта практычна не было паведамленьняў. Першым, хто загаварыў пра запіс сёмага студыйнага альбома стаў Тыль. У 2015 годзе ён разам зь Пітэрам Тэгтгрэнам заснаваў праэкт «Lindemann», яны ўжо пасьпелі выпусьціць першы студыйны альбом. Адразу пасьля гэтага сярод фанатаў сталі распаўзацца чуткі пра тое, што гурт распаўся, а ўдзельнікі спынілі творчую дзейнасьць. Каб разьвеяць чуткі, Тыль распавёў, што ў верасьні гурт зьбярэцца для перавытворчасьці альбома. Гэта аказалася праўдай, і ўжо ў кастрычніку 2015 году на афіцыйным сайце гурта зьявілася фота са студыі. У верасьні 2018 году гурт наведаў Менск для запісу хору, а ў кастрычніку Рыхард паведаміў у інтэрвію, што 16 песьняў, у кампаніі з самім Рыхардам і Ольсэнам адпраўленыя на зьвядзеньне Рычу Косткі ў Санта-Моніку. Аднак часу для зьвядзеньня 16 песьняў не хапае й гатовымі застаюцца толькі 11 трэкаў. Зрэшты, гэта зьяўляецца стандартнай колькасьцю песьняў на альбомах гурта. 28 сакавіка гурт выпусьціў сынгл «Deutschland» і паведаміў дату выхаду альбома&nbsp;— 17 траўня 2019.

## Прасоўваньне
Першапачаткова гурт ня даў назвы альбому й нават не паказаў ягоную вокладку. Па меры набліжэньня даты выхаду альбома ў местах Эўропы пачалі зьяўляцца афішы з вокладкай альбома: запалкай на белым фоне. Фотаздымак суправаджаўся надпісам: «*Новы альбом Rammstein. 17.05.2019*».

15 красавіка зьявіўся тызер *Truck Tour*. На працягу тыдня, з 17 па траўня, па местах Нямеччыны, Польшчы, Аўстрыі, Нідэрляндаў і Бэльгіі праехалася велізарная запалка вагой у 1,5 тоны. Падчас кожнага прыпынку ў адным зь местаў фанаты маглі атрымаць код, які трэба было ўвесьці на афіцыйным сайце гурта, каб атрымаць квіткі на распрададзеныя канцэрты *Stadium Tour* у 2019 годзе. Гэтыя коды зьяўляліся адсылкамі ў тэкстах песьняў новага альбома.

16 красавіка гурт выпусьціў на Youtube невялікія ўрыўкі песьняў. Кожны дзень зьяўляліся 3 новыя песьні. 18 красавіка стаў цалкам вядомы ўвесь трэк-ліст альбома.

19 траўня кожны жадаючы ў Каліфорніі мог зрабіць сабе тату зь лягатыпам групы.

## Самотнікі
Выданьню дыска папярэднічалі два самотнікі: «Deutschland» і «Radio», першы зь якіх дасягнуў найвышэйшага месца ў чартах Нямеччыны. Сьпіс самотнікаў:
* «Deutschland»
* «Radio»
* «Ausländer»

## Сьпіс кампазыцыяў
Кампазыцыі ў сьпісе ідуць па парадку, які быў прадстаўлены ў альбоме:

## Цікавыя факты
* Фотасэсія для альбома зьяўляецца адсылкай на творчасьць Ірвіна Пэна&nbsp;— амэрыканскага фатографа й арт-рэдактара, аднаго з самых уплывовых фатографаў XX стагодзьдзя.
* Альбом ня мае афіцыйнай назвы. У некаторых рэлізах, напрыклад у лічбавым фармаце, выкарыстоўваецца назва *Rammstein*, а на фізычных носьбітах *Untitled* (з ).
* 24 траўня нямецкія музычныя чарты абвясьцілі, што за першы тыдзень новы альбом быў прададзены ў колькасьці больш за *260 000* копіяў, што зьяўляецца лепшым вынікам для гурта.
* Вядома, што яшчэ прынамсі 5 песьняў былі запісаныя для альбома, але не былі выпушчаныя на ім. Сярод іх «*Ramm4*» (*Rammvier*). «*OK*», выпушчаная праз 3 гады на наступным альбоме гурта, верагодна таксама запісвалася для гэтага альбома.

## Крыніцы

Катэгорыя:Альбомы Rammstein